PM เพิ่มทุนบริษัทย่อย “พีเอ็ม เอสอี” เพื่อลงทุนใน “กรีนเนท เอสอี”
PM เพิ่มทุนบริษัทย่อย "พีเอ็ม เอสอี" เป็น 50 ลบ. จาก 5 ลบ. เพื่อลงทุนใน "กรีนเนท เอสอี" ผู้ผลิต-จำหน่ายกาแฟอินทรีย์ มูลค่าการลงทุน 36 ลบ.
20 พ.ค. 2558

นางเพ็ญศรี เดชติ่งเอง กรรมการ บริษัท พรีเมียร์ มาร์เก็ตติ้ง จำกัด (มหาชน) หรือ PM ระบุว่า บริษัทได้เพิ่มทุนในบริษัทพีเอ็ม เอสอี จำกัด ซึ่งเป็นบริษัทย่อยถือหุ้น 100% ทำให้ทุนจดทะเบียนหลังเพิ่มทุนเป็น 50 ล้านบาท จากก่อนเพิ่มทุนทุนจดทะเบียนที่ 5 ล้านบาท
ทั้งนี้หลังเพิ่มทุนเสร็จจะเข้าไปลงทุนในหุ้นเพิ่มทุนของบริษัท กรีนเนท เอสอี จำกัด ธุรกิจผลิตและจำหน่ายกาแฟอินทรีย์และผลิตผลทางเกษตรอินทรีย์อื่นๆ หรือผลิตผลทางการเกษตรที่เป็นมิตรต่อสิ่งแวดล้อม มูลค่าการลงทุน 36 ล้านบาท โดยหลังการเพิ่มทุน บริษัท พีเอ็ม เอสอี ถือในกรีนเนท จำนวน 360,000 หุ้น คิดเป็น 50%